تقييم المطعم: جربت هالمطعم اكثر من مره وطبعآ كل مره اجرب عندهم شي جديد لاكن مشكلتهم انهم مره يقدمون الاكل بامتياز ومره يقدمونه بفشل ذريع وهاذا الي خلاني اتئخر بتقيمي لهم 
 لاكن الشي الوحيد الي يميزهم عن باقي المطاعم الهنديه هو اسعارهم المغريه واطباقهم المليانه بالاكل وهاذا الي يخليه خياري الاول حتى لو كان فيه مخاطره بانهم يكونون بمزاج سيئ 
 باليوم  الي اروحلهم 
  
 تقيمي لاطباقهم راح ينقسم  
  
 الاطباق الممتازه 
  
 ماسلا بهنيدي (باميه) دايم يبدعون بهالطبق والمسالا لذييييييذه ومتوازنه باضافتهم للبصل المحموس وهاذا الي يميزهم عن باقي المطاعم بهالطبق 
  
  
 التندوري بكل انوعه اعجبني لاكن الي اعجبني اكثر شي هو الساموني او اسم يشبه هالاسم 
 ودايم يجي اللحم والدجاج مشوي شوي مضبوط يعني لاهو ني ولاهو مشوي زياده يعني يذوب الطعم  بالفم من اول قضمه (الله يقطع بليس شهيت نفسي على اذان الفجر) ههههه 
  
  
 البرياني صحيح يجبونه اصلع ومن دون زينه لاكن يجي متوازن موب ناشف  كل المكونات الاساسيه فيه يعني اختصر وقول لذييييييييييييييييييييذ 
  
  
 الحين نجي  للاطباق المتقلبه 
  
 ايدام الدجاج بالكاري 
 مره جاني خانس ومن دون منكهااااااات البته والدجاج قال للنار دي وطلع يعني ماطبخ 
 ومره جاني لذذذذيذ بكاري وملح ونكهه ولاتخطر على بال والدجاج ممتص النكهه بطرقه ممتازه 
  
 الو بلاك= ايدام البطاطس والعدس بصوص السبانخ وهالطبق يعتبر طبق اساسي بالمطابخ الهنديه 
 بس مشكلتهم مره يضبطونه ومره لا  
  
 الكورما دجاج = للاسف لو ما اعرف هالطبق من قبل واكلته من عندهم كان حطيت عليه اكس 
 لانهم لا اضافو جبن ولا ملح جايبنلي دجاج مع كريمة خفق ويقلون كورما 
  
  
 شربة الطماط = للاسف للاسف للاسف المفروض يسمونه شربة الزيت